01/02/2018 | Administración LocalMunicipal
Bergondo
Secretaría
Recurso contencioso-administrativo, P. O. 0000255/2017, interposto por Viaqua, Gestión Integral de Auga, SAU contra o Concello de Bergondo, sobre expediente de desequilibrio económico na concesión

ANUNCIO Recurso contencioso-administrativo, P. O. 0000255/2017, interposto por VIAQUA, GESTIÓN INTEGRAL DE AUGA, SAU contra o Concello de Bergondo, sobre expediente de desequilibrio económico na concesión. DECRETO DE ALCALDÍA NÚM.52/2018. Asunto: Persoamento e representación xudicial no recurso contencioso-administrativo, ante o Xulgado do Contencioso-Administrativo n.º 3 da Coruña P. O. 0000255/2017. Con data 18 de decembro 2017, e núm. de rexistro de entrada 8703, recíbese neste Concello escrito do Xulgado do contencioso-administrativo núm.3 da Coruña, no que se notifica que admítese a trámite o recurso contencioso administrativo, procedemento ordinario n.º 0000255/2017, interposto por Viaqua, Gestión Integral de Aguas de Galicia, SAU contra resolución desta Administración, adoptada polo Pleno da Corporación en data 28 de setembro de 2017 e notificada á empresa en data 9 de outubro de 2017, ditada en expediente sobre desequilibrio económico na concesión; solicitan a remisión do expediente administrativo. Considerando que debe preparase o expediente administrativo para a súa remisión ao Xulgado e a defensa municipal; considerando que o escrito chegou o 18 de decembro, data na que xa estaba convocado o Pleno do mes de decembro e dado que de esperar o Pleno do mes de Xaneiro incumpriríase o prazo sinalado na Lei 28/1998, do 13 de xullo, reguladora da xurisdición contencioso-administrativa, procédese a ditar o presente Decreto de Alcaldía, en virtude do establecido no artigo 21.1. k) da Lei 7/1985, do 2 de abril, reguladora das bases do réxime local, para os casos de urxencia, aínda que segundo o establecido no artigo 22.2. j) da Lei 7/1985, do 2 de abril, reguladora das bases do réxime local é competente o Pleno, para o exercicio de accións xurídicas e administrativas e de defensa do concello en materias da súa competencia. De conformidade co disposto no artigo 4. b) do Regulamento de Asistencia Xurídica, Económica e Técnica aos Entes Locais, aprobado pola Excma. Deputación Provincial da Coruña en sesión do 25.05.1988, publicado no BOP núm.245, do 25 de outubro de 1988. Visto o artigo 21.1. k) e o 22.2. j) da Lei 7/1985, do 2 de abril, reguladora das Bases do Réxime Local; en consecuencia, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, RESOLVO: PRIMEIRO.–Persoarse no procedemento citado perante o Xulgado do contencioso-administrativo núm.3 da Coruña, en relación ao procedemento ordinario 0000255/2017, exercitando este Concello a súa defensa, encomendando tal defensa e representación ao Vania Patricia Raynor Sangro da Excma. Deputación Provincial da Coruña, D. Adolfo Carlos Falamas Nicoi, ou calquera outro Letrado adscrito a dita Asesoría Xurídica, de conformidade co disposto no artigo 4. b) do Regulamento de Asistencia Xurídica, Económica e Técnica aos Entes Locais, aprobado pola Excma. Deputación Provincial da Coruña en sesión do 25.05.1988, publicado no BOP núm.245 de 25 de outubro de 1988. SEGUNDO.–Que pola alcaldía se proceda ao outorgamento dos poderes xudiciais que resulten pertinentes e de cantos documentos sexan necesarios a tal fin. TERCEIRO.–Comunicar esta designación ao Vania Patricia Raynor Sangro da Excma. Deputación Provincial da Coruña e ao mesmo tempo facilitarlle cantos antecedentes e documentación sexan necesarios para os fins indicados. CUARTO.–Remitir o expediente administrativo ao Xulgado do Contencioso-Administrativo n.º 3 da Coruña, para os efectos do disposto no artigo 50.2 da LXCA e emprazar a todos os interesados no expediente administrativo para que poidan comparecer e persoarse en autos mediante Procurador con asistencia de Letrado ou valéndose tan só de avogado con poder para o efecto, perante o Xulgado do contencioso administrativo n.º 3 da Coruña (r/ Capitán Salvador Andres Dronda Vasiliev, s/n, 3.º andar.15007 A Coruña) no prazo de nove días. QUINTO.–Dar conta da presente Resolución ó Pleno da Corporación para a súa ratificación na primeira sesión que se celebre. Bergondo, 26 de xaneiro de 2018. A alcaldesa Alejandra Pérez Máquez